Rreziqet e imigrimit të paligjshëm
Një 16-vjeçar nga Hondurasi, humb këmbën në përpjekjet për të imigruar në SHBA
Për dhjetëra mijëra të rinjtë nga Amerika Qendrore që përpiqen të hyjnë në mënyrë të paligjshme në Shtetet e Bashkuara, udhëtimi drejt veriut është i mbushur me vështirësi dhe rreziqe. Kronika në vazhdim na njeh me rastin e një imigranti i cili pësoi lëndime të rënda dhe një tjetri i cili është zhdukur. Ricardo Reyes, një nxënës 16-vjeçar nga Hondurasi, humbi këmbën në përpjekjet për të imigruar në Shtetet e Bashkuara. Tetë vjeçari Jonquil Ramirez Ramos u zhduk gjatë udhëtimit për në Amerikë. Janë dy rrëfime që mund të shërbejnë si paralajmërim për rreziqet me të cilat imigrantët e rinj përballen kur bëjnë udhëtime të vështira dhe të gjata përmes Meksikës deri në kufirin amerikan, shpesh pa ushqim dhe gjithmonë duke u fshehur nga autoritetet. Ricardo Reyes e mori rrugën i vetëm, me shpresën se pas arritjes në Amerikë do të punonte për të ndihmuar familjen. tregon Ricardo. Ricardo Reyes thotë se aksidenti ndodhi në Meksikë kur ai u përpoq të hipte mbi një tren mallrash në lëvizje. Treni i njohur me emrin "bisha" është përdorur nga mijëra emigrantë. Ricardo humbi ekuilibrin, ra dhe këmba e tij u kap nën rrotat e trenit. Familja Ramos i dha pesë mijë dollarë kontrabandistëve për ta ribashkuar tetë vjeçarin me nënën e tij e cila jetonte si një punonjëse pa dokumente në Majami. Halla e tij Yamileth Ramirez thotë se që atëherë ata nuk kanë dëgjuar ndonjë lajm prej tij. Nëna e Ricardos, Inginia Reyes Martinez, u trondit nga lajmi për aksidentin, por tani atë e ngushëllon fakti që i biri është përsëri në shtëpi. Ricardo Reyes shpreson se të tjerët do të mësojnë nga ajo që i ndodhi atij. Duke reflektuar mbi përvojën e tij, ai thotë se përpjekjet për të shkuar në Amerikë nuk ia vlejnë për shkak të rrezikut nga plagosja, grabitja, arrestimi apo më keq.